open-index/open-wikipedia-markdown huggingface dataset:
ლეგიონერი ასტერიქსი

„**ლეგიონერი ასტერიქსი**“ () — რიგით მეათე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი იბეჭდებოდა ჟურნალში *Pilote* (1966-1967, გამოშვებები 368-389), ხოლო ალბომის სახით გამოიცა 1967 წელს, გამომცემლობის Hachette მიერ.
 
სიუჟეტის მიხედვით, ასტერიქსი და ობელიქსი ნადირობენ ტახებზე, როდესაც ხვდებიან ფალბალა, მათი სოფლის ყოფილ მაცხოვრებელს. ობელიქსს იგი უმალვე უყვარდება, მაგრამ რამდენიმე საათში ფალბალა შეიტყობს, რომ მისი საქმრო ტრაგიკომიქსი რომაელებმა გაიტაცეს და ჩრდილოეთ აფრიკაში ტყვედ წაიყვანეს. ობელიქსი გულდაწყვეტილია საქმროს არსებობის გამო, მაგრამ ფალბალას ჰპირდება, რომ ტრაგიკომიქსს დაუბრუნებს.

## ადაპტაციები
კომიქსის ძირითადი სიუჟეტი გადატანილია სრულმეტრაჟიან ანიმაციურ ფილმში „ასტერიქსი და სიურპრიზი კეისარს“. მასში აგრეთვე გამოყენებულია ტომის „გლადიატორი ასტერიქსი“ ელემენტები.

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1966 წლის წიგნები
კატეგორია:1966 წლის კომიქსები
რაკუნ-სიტი

**რაკუნ-სიტი** (, ენოტების ქალაქი) — გამოგონილი ქალაქი „*Resident Evil“*-ის სამყაროდან. რაკუნ-სიტი მდებარეობს აშშ-ის შუა დასავლეთ რეგიონში, მისურის შტატში, რომლის მოსახლეობა შეადგენს 100,000 ადამიანს. ქალაქს განაგებს ფარმაცევტული კორპორაცია „Umbrella“, რომელიც თავის ლაბორატორიებში, საიდუმლოდ მუშაობდა ბიოლოგიური იარაღის შემუშავებაზე, რის შედეგადაც შეიქმნა T ტიპის მუტაგენური ვირუსი. ავარიის გამო, მოხდა ვირუსის გაჟონვა, რამაც ქალაქის მოსახლეობა აქცია სისხლის მსმელ ზომბებად. ქალაქი მოიცვა ქაოსმა და მოსახლეობის უმეტესი ნაწილი განადგურდა. საბოლოოდ აშშ-ის მთავრობამ გასცა მისი განადგურების ბრძანება ბირთვული ბომბის გამოყენებით.

რაკუნ-სიტი დეტალურად არის წარმოდგენილი თამაშებში: „*Resident Evil 2*“, „*Resident Evil 3: Nemesis*“, „*Resident Evil: Operation Raccoon City*“, ასევე მხატვრულ ფილმებში: „*ბოროტების სავანე 2: აპოკალიფსი*“ და „*ბოროტების სავანე: დასკვნითი ნაწილი*“ .

## რესურსები ინტერნეტში
*რაკუნ სიტის ოფიციალური ვიკი

## სქოლიო
კატეგორია:Resident Evil-ის თამაშები
კატეგორია:გამოგონილი ადგილები დედამიწაზე
მეთაურის ფარი (ასტერიქსი)

„**მეთაურის ფარი**“ () — რიგით მეთერთმეტე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი იბეჭდებოდა ჟურნალში *Pilote* (1967, გამოშვებები 399-421), ხოლო ალბომის სახით გამოიცა 1968 წელს, გამომცემლობის Hachette მიერ.

ეს ნაწილი შთაგონებულია ალეზიის ბრძოლით, როდესაც გალი მებრძოლი ვერცინგეტორიქსი დამარცხდა და იულიუს კეისრის წინაშე მოინანია. ამ ბრძოლის მცირე ნაწყვეტები თავად წიგნში ჩნდება, მაგრამ ძირითადი სიუჟეტი ეხება შემდგომში განვითარებულ მოვლენებს. 

## შენიშვნები
*მთელ წიგნში მეორდება ხუმრობა, რომელიც უკავშირდება ალეზიის მდებარეობის არცოდნას. ეს ადგილი სინამდვილეში აღმოჩენილი იქნა მხოლოდ კომიქსის გამოცემის შემდეგ.
*წიგნში ნათელი ხდება, საიდან არის ბელადის კუთვნილი ფარი, რომელზეც მას დროდადრო დაატარებენ.

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1967 წლის წიგნები
კატეგორია:1967 წლის კომიქსები
ასტერიქსი ოლიმპიურ თამაშებზე

„**მეთაურის ფარი**“ () — რიგით მეთორმეტე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი იბეჭდებოდა ჟურნალში *Pilote* (1968, გამოშვებები 434-455), ხოლო ალბომის სახით გამოიცა იმავე წელს, გამომცემლობების Hachette და Dargaud მიერ. ტომის ინგლისურ ენაზე 1972 წელს გამოცემა დაემთხვა მიუნხენში გამართულ ოლიმპიურ თამაშებს. 

ამ ნაწილში იმართება ოლიმპიური თამაშები. გალებს მათში მონაწილეობის მიღების უფლება არ აქვთ, მაგრამ, გაახსენდებათ რა, რომ ზოგადად გალია დაპყრობილია რომაელების მიერ, ჩადიან თამაშებზე, სადაც, გარდა ყველაფრისას, გამოავლენენ, რომ ყველა სხვა მონაწილე ჩემპიონი იყენებს დოპინგს. 

## ეკრანიზაციები
წიგნის მიხედვით გამოვიდა მხატვრული ფილმი, რაც პეკინის ოლიმპიური თამაშებს დაემთხვა. 

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1968 წლის წიგნები
კატეგორია:1968 წლის კომიქსები
გელიბოლუ (2005, ფილმი)

**გელიბოლუ** () — თურქი კინორეჟისორ თოლგა იორნექის 2005 წლის ფილმი. არის დოკუმენტური 1915 წლის გალიპოლის ბრძოლის შესახებ, რომელიც ორივე მხარეს მიერ მოთხრობილია: ერთის მხრივ თურქების და მეორეს მცრივ ბრიტანეთის ჯარისკაცებისა და ანზაკის ჯარისკაცების მიერ.

## მოკლე შინაარსი 
ორივე მხარის შენახული დღიურების, წერილებისა და ფოტოსურათების გამოყენებით, ფილმი გვიჩვენებს ორივე მხრის სიმამაცისა და ტანჯვას. ფილმი ასევე მოიცავს: ინტერვიუებს საერთაშორისო ექსპერტებთან, ადგილმდებარეობის ლანდშაფტის, წყალქვეშა და საჰაერო გადაღებას, 3-D კომპიუტერულ ანიმაციებს.

## იხილეთ აგრეთვე
* გალიპოლის ბრძოლა
* გელიბოლუს ნახევარკუნძული

## რესურსები ინტერნეტში
* 
* 
* *გელიბოლუ* ფილმის ტრეილერი YouTube-ზე

## სქოლიო
კატეგორია:2005 წლის ფილმები
კატეგორია:თურქული ფილმები
კატეგორია:ფილმები გელიბოლუს შესახებ
ანკარის ათათურქის ლიცეუმი

**ანკარის ათათურქის ლიცეუმი** () — ანატოლიის უმაღლესი სკოლა, რომელიც მდებარეობს ანკარის ჩანქაიას რაიონში.

## ისტორია 
სკოლა პირველად დაარსდა 1886 წელს, როგორც *Ankara İdadisi*. თავისი არსებობის მანძილზე, სკოლამ რამდენიმეჯერ შეცვალა თავისი სახელი: *Ankara İdadisi* (1886-1908), *Ankara Sultanisi* (1908-24), *Ankara Erkek Lisesi* (1924-38) და *ანკარის ათათურქის ლიცეუმი* (1938-დღემდე). სკოლა ასევე ცნობილია თავისი სხვა სახელწოდებით — *Taş Mektep* (*ქვის სკოლა*).

1937-38 წლებში სკოლა თავიდან აღადგინეს გერმანიელმა არქიტექტორებმა ბრუნო ტაუტმა და ფრანც ჰილინგერმა..

სკოლა თავის მოსწავლეებს ირჩევს ეროვნული ანატოლიუმის უმაღლესი სკოლების გამოცდების სტანდარტიზებული მეთოდის გამოყენებით.

## კურსდამთავრებულები 
ლიცეუმი ადგილობრივი პრესის მიერ განიხილება, როგორც თურქეთის ლიდერების ალმა მატერი.

ლიცეუმის წამყვანი კურსდამთავრებულთა შორის არიან:
* სინან ჩეთინი (რეჟისორი და პროდიუსერი)
* ჯან დიუნდარი (ჟურნალისტი)
* ალთან იოიმენი, ჰიქმეთ ჩეთინი (პოლიტიკოსები) 
* ორჰან ველი, ჯან იუჯელი (პოეტები)
* გაზი იაშარგილი, ილბერ ორთაილი (აკადემიკოსები)

## სქოლიო
კატეგორია:ანკარის სკოლები
კატეგორია:1886 წელს დაარსებულები ოსმალეთის იმპერიაში
ომარურუ

**ომარურუ** — ქალაქი ნამიბიაში, ერონგოს რეგიონში. 2011 წლის მონაცემებით, მოსახლეობა 6 300 ადამიანს შეადგენს, ფართობი 352 კმ²-ს. მდებარეობს ერონგოს მთის სიახლოვეს, სეზონურ მდინარე ომარურუს ნაპირებზე. ომარურუზე გადის ქალაქ სვაკოპმუნდისა და ოჩივარონგოს დამაკავშირებელი გზა. 

ქალაქის სიახლოვეს აღმოჩენილია დინოზავრის ნაკვალევი. 

## ისტორია
ომარურუ 1863 წელს ვილჰელმ ცერაუამ დააარსა. 1871 წელს ომარურუში გაიხსნა ლუდის ქარხანა. ამავე პერიოდში, შვედმა ორინთოლოგმა აქსელ ერიქსონმა დააარსა სავაჭრო პოსტი, რომელზეც 1878 წლისთვის ორმოცი თეთრკანიანი იყო დასაქმებული. ერიქსონის ბიზნესი დამყარებული იყო სამხრეთ ანგოლასა და კაპის კოლონიას შორის მიმდინარე ვაჭრობაზე, რომელიც რეგიონულ სავაჭრო გზებს საჭიროებდა. 

ქალაქი ძირითადად ვითარდებოდა 1872 წელს გერმანელი მქადაგებლის, გოტლიბ ვიეჰეს მიერ დაარსებული მისიის ირგვლივ. 

## მმართველობა
ომარურუს მართავს მუნიციპალური საბჭო, რომელშიც ამჟამად შვიდი წევრი შედის. წარმოადგენს ომარურუს საარჩევნო ოლქის რაიონულ ცენტრს.

## ტრანსპორტი და ინფრასტრუქტურა
ომარურუ ერთადერთი ქალაქია ქვეყანაში, რომელიც წყლის მილსადენების ქსელ NamWater-ს არაა მიერთებული. საჭირო წყალს ქალაქი მდინარე ომარურუს მიდამოებში გაყვანილი ჭაბურღილებიდან იღებს.

## იხილეთ აგრეთვე
*ნამიბიის ქალაქების სია

## სქოლიო
კატეგორია:ნამიბიის ქალაქები
ჯუნ ტაკეუჩი

**ძუნ ტაკეუტი** (; დ. აგვისტო 24, 1970, ტოინაკა, ოსაკას პრეფექტურა) — იაპონელი ვიდეო თამაშების რეჟისორი და პროდიუსერი. მას შემდეგ, რაც დაამთავრა სოძოსას დიზაინის კოლეჯი, შეუერთდა დეველოპერულ კომპანია Capcom-ს, 1991 წელს. ის იყო „''Onimusha 3'“-ის და Lost Planet*“-ის პროდიუსერი და, ასევე „*Resident Evil 5*“-ის აღმასრულებელი პროდიუსერი. ტაკეუტი, ასევე მუშაობდა Capcom-ის სხვა პროექტებზე, მათ შორის არის „*Street Fighter II*“ Super Nintendo Entertainment System-ისთვის, „*Resident Evil*“ და „*Resident Evil 2''“ PlayStation-ის პლატფორმისთვის.

## იხილეთ აგრეთვე
* Capcom

## რესურსები ინტერნეტში
*
* 

## სქოლიო
კატეგორია:დაბადებული 1970
კატეგორია:იაპონელი ვიდეო თამაშების დიზაინერები
კატეგორია:იაპონელი ვიდეო თამაშების პროდიუსერები
კატეგორია:ცოცხალი ადამიანები
Lazarus (სიმღერა)

„**Lazarus**“ () — ბრიტანული პროგრესული როკ-ჯგუფ Porcupine Tree-ს სინგლი, გამოცემული 2005 წლის მარტში. სიმღერა შეტანილია ალბომში *Deadwing*. მისი ოფიციალური მუსიკალური ვიდეო გადაღებულია რეჟისორ ლასე ჰოილის მიერ. გერმანიაში სინგლი ჩარტში #91 პოზიციამდე ავიდა.

სოლო კარიერის წლებში ჯგუფის ლიდერი სტივენ უილსონი სიმღერას საკუთარ კონცერტებზე ასრულებდა. ხელახლა ჩაწერილი ვერსია შევიდა მის კომპილაციაში *Transience*.

სინგლში შეტანილი „So Called Friend“ და „Half-Light“ ჯგუფის კონცერტებზე სრულდებოდა.

## სიმღერების სია
#Lazarus (რადიოს ვერსია) - 3:55 (უილსონი)
#So Called Friend - 4:48 (Porcupine Tree)
#Half-Light - 6:20 (უილსონი)

## სქოლიო
კატეგორია:2005 წლის სინგლები
კატეგორია:Porcupine Tree-ს სიმღერები
კატეგორია:2004 წლის სიმღერები
მოხეტიალეები (მანგა)

— ფენტეზის ჟანრის იაპონური მანგა, ალტერნატიული ისტორიის სიუჟეტით. მასში მოთხრობილი ამბების ავტორი და მხატვარია კოუტა ჰირანო. მანგა თავდაპირველად გამოდიოდა ჟურნალში *Young King Ours*, 2009 წლის 30 აპრილიდან. მისი პერსონაჟია სხვადასხვა ისტორიული ფიგურა, რომელიც აღმოჩნდება უცნობ სამყაროში. აქ მათი ნიჭი და ტექნიკა სჭირდება ჯადოქრებს, რათა სამყარო დანგრევისგან გადაარჩინონ. აგრეთვე გამოდიოდა ამავე სახელწოდების ანიმე ტელესერიალი. იგი ეთერში 2016 წლის 7 ოქტომბრიდან 23 დეკემბრამდე გადიოდა. ცნობილია, რომ გამოვა სერიალის მეორე სეზონიც.

## რესურსები ინტერნეტში
*  
* Dark Horse Comics-ის საიტზე 
* 
* 

## სქოლიო
კატეგორია:მანგას სერიები
კატეგორია:2016 წლის ანიმე ტელესერიალები
კატეგორია:2009 წლის მანგა
Supergrass

**Supergrass** — ინგლისური როკ-ჯგუფი ოქსფორდიდან. მასში შედიოდნენ გეზ კუმბსი (გიტარა, წამყვანი ვოკალი), რობ კუმბსი (კლავიშებიანები, ბეკ-ვოკალი), მიკ კუინი (ბას-გიტარა, ბეკ-ვოკალი) და დენი გოფი (დასარტყმელი საკრავები, ბეკ-ვოკალი).

გეზმა, მიკმა და დენიმ ჯგუფი 1993 წელს ჩამოაყალიბეს, ხოლო გეზის ძმა, 2002 წელს შეუერთდა. 1994 წელს მათ გააფორმეს კონტრაქტი Parlophone-თან და გამოსცეს *I Should Coco* (1995), რომელიც The Beatles-ის *Please Please Me*-ს შემდეგ ყველაზე გაყიდვადი სადებიუტო ალბომი იყო. მსოფლიო ჰიტად იქცა მისი მეოთხე სინგლი „Alright“. ამის შემდეგ ჯგუფმა გამოსცა ხუთი ალბომი - *In It for the Money* (1997), *Supergrass* (1999), *Life on Other Planets* (2002), *Road to Rouen* (2005) და *Diamond Hoo Ha* (2008), ისევე, როგორც კომპილაცია *Supergrass is 10* (2004).

2009 წლის აგვისტოში ჯგუფი ლეიბლ Cooking Vinyl-ზე გადავიდა და დაიწყო მეშვიდე ალბომ *Release the Drones*-ზე მუშაობდა. თუმცა, 2010 წლისთვის, როდესაც კოლექტივი მუსიკალური და შემოქმედებითი უთანხმოებების გამო დაიშალა, იგი არ გამოცემულა. უკანასკნელი კონცერტი გამართეს პარიზში, 2010 წლის 11 ივნისს.

## დისკოგრაფია
;სტუდიური ალბომები
* *I Should Coco* (1995)
* *In It for the Money* (1997)
* *Supergrass* (1999)
* *Life on Other Planets* (2002)
* *Road to Rouen* (2005)
* *Diamond Hoo Ha* (2008)

## რესურსები ინტერნეტში
* 

## სქოლიო

კატეგორია:ინგლისური როკ-ჯგუფები
კატეგორია:Parlophone-ის შემსრულებლები
კატეგორია:Capitol Records-ის შემსრულებლები
კატეგორია:ბრიტპოპ ჯგუფები
კატეგორია:1993 წელს ჩამოყალიბებული ჯგუფები
კატეგორია:2010 წელს დაშლილი ჯგუფები
ასტრო ბიჭი

***ასტრო ბიჭი***, იგივე  — იაპონური მანგას სერია, დაწერილი და ილუსტრირებული ოსამუ ტეზუკას მიერ. იგი 1952-1968 წლებში გამოიცემოდა. სიუჟეტი აღწერს რობოტ ასტრო ბიჭის და სხვა პერსონაჟების თავგადასავლებს.

მანგას შთაგონებით შეიქმნა ანიმე ტელესერიალი „ასტრო ბიჭი“. მისი წარმატების შემდეგ 1980-იანებში გამოვიდა გაგრძელება. კიდევ ერთი სერიალი 2003 წელს გამოუშვეს. 2009 წელს გამოვიდა სრულმეტრაჟიანი ანიმაციური ფილმი. 2015 წელს ცნობილი გახდა, რომ მომზადდებოდა კიდევ ერთი ანიმაციური ტელესერიალი.

## რესურსები ინტერნეტში
* ოფიციალური საიტი 
* ასტრო ბიჭი საიტზე TezukaOsamu.Net  
* 
* 
* 
* 

## სქოლიო
კატეგორია:მანგას სერიები
კატეგორია:1951 წლის მანგა
ემილ კოპალიანი

**ემილ კოპალიანი** (დ. 3 ნოემბერი, 1948, ბოლნისი — გ. 24 დეკემბერი, 2024) — წმინდა ანდრია პირველწოდებულის სახელობის ქართული უნივერსიტეტის დოქტორი ისტორიის დარგში. აგრეთვე თბილისის სახელმწიფო უნივერსიტეტის საპატიო დოქტორი.

## ბიოგრაფია 
1972 წელს დაამთავრა თბილისის სახელმწიფო უნივერსიტეტი. მუშაობდა ივანე ჯავახიშვილის სახელობის თბილისის სახელმწიფო უნივერსიტეტის კავკასიის ხალხთა ისტორიის კათედრის გამგედ, უნივერსიტეტის სწავლულ მდივანად, დოცენტად. იყო კადრების უფროსი მასწავლებელი, შემდეგ დოცენტი, თბილისის სახელმწიფო უნივერსიტეტის მოსამზადებელი განყოფილების დეკანის მოადგილე.

ისტორიის მეცნიერებეთა კანდიდატი, სადისერტაციო თემა  „რუსეთის პოლიტიკა ჩრდილო – დასავლეთ კავკასიაში XVIII საუკუნის II ნახევარში და საქართველო“, დაიცვა 1998 წელს. ამჟამად წმ. ანდრია პირველწოდებულის ქართული უნივერსიტეტის ისტორიის ლექტორი.

## ბიბლიოგრაფია 
* კავკასია XX საუკუნეში (ზოგიერთი სოციალურ - კულტურული პრობლემა). - თბილისი, თსუ, 2001. - 47გვ.
* რუსეთის ურთიერთობა ჩრდილო - დასავლეთ კავკასიასთან XVIII საუკუნის მეორე ნახევარში. - თბილისი, თსუ, 2000. - 168გვ.. - ISBN: 99928-838-6-3
* თბილისის სახელმწიფო უნივერსიტეტის საპატიო დოქტორები. - 1998. - 60გვ.
* რუსეთის ჩრდილო - დასავლეთ კავკასიასთან ურთიერთობის ისტორიოგრაფიიდან. - თბილისი, 1997
* იასე ცინცაძე. - თბილისი, 1990
* "კოპალიანები"-გვარის ისტორია და დღევანდელობა, 2017 წელი. თბილისი. 

## რესურსები ინტერნეტში 
* ემილ კოპალიანი ქართული უნივერსიტეტის საიტზე 
* [ჩრდილო კავკასიის ხალხთა ისტორია](https://www.tsu.ge/ge/government/administration/departments/library/service/sargeblobis_tsesebi/?name=%E1%83%A9%E1%83%A0%E1%83%93%E1%83%98%E1%83%9A%E1%83%9D%20%E1%83%99%E1%83%90%E1%83%95%E1%83%99%E1%83%90%E1%83%A1%E1%83%98%E1%83%98%E1%83%A1%20%E1%83%AE%E1%83%90%E1%83%9A%E1%83%AE%E1%83%97%E1%83%90%20%E1%83%98%E1%83%A1%E1%83%A2%E1%83%9D%E1%83%A0%E1%83%98%E1%83%90%20(%E1%83%A3%E1%83%AB%E1%83%95.%20%E1%83%93%E1%83%A0%E1%83%9D%20-%20XVIII%20%E1%83%A1%E1%83%90%E1%83%A3%E1%83%99%E1%83%A3%E1%83%9C%E1%83%94))

კატეგორია:დაბადებული 3 ნოემბერი
კატეგორია:დაბადებული 1948
კატეგორია:ბოლნისში დაბადებულები
კატეგორია:გარდაცვლილი 24 დეკემბერი
კატეგორია:გარდაცვლილი 2024
კატეგორია:ქართველი ისტორიკოსები
კატეგორია:საპატიო დოქტორები
იაკობის ფონის ბრძოლა

**იაკობის ფონის ბრძოლა** — სამხედრო კონფლიქტი ჯვაროსნებსა და აიუბიდებს შორის. მუსლიმებმა, სალადინის მეთაურობით დაამარცხეს ქრისტიანები, რომლებსაც ახალგაზრდა მეფე — ბალდუინ IV იერუსალიმელი სარდლობდა. გაიმართა 1179 წლის აგვისტოში, როდესაც სალადინმა დაიპყრო და გაანადგურა ტამპლიერების მიერ ახლად აგებული ციხესიმაგრე, რომელიც მდებარეობდა იორდანეს ზედა წელზე, ისტორიულ გასასვლელზე გოლანის მაღლობებსა და ჩრდილოეთ გალილეას შორის. იაობის ფონი ასევე ცნობილია ლათინური სახელით *Vadum Iacob* და ებრაული *Ateret*. ბევრი მკვლევარი მიიჩნევს, რომ 1187 წელს სალადინის მიერ წმიდა მიწისა და იერუსალიმის დაპყრობა ამ ადრეული გამარჯვებით იყო განპირობებული.

## ლიტერატურა 
* Antony Bridge. The Crusades. (New York: Franklin Watts, 1982), 186.
* Thomas Madden, ed., Crusades: An Illustrated History. (University of Michigan Press, Ann Arbor, 2004), 72.
* Thomas Asbridge. «The Crusaders’ Lost Fort: Battle at Jacob’s Ford.» Available from http://www.bbc.co.uk/history/programmes/timewatch/article_crusader_01.shtml ; Internet.

## სქოლიო 
კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1179 წლის ბრძოლები
One-Punch Man

— სუპერგმირული პაროდიული ონლაინ-კომიქსი, შექმნილი ვინმე One-ის მიერ. მისი გამოშვება 2009 წლის დასაწყისში დაიწყო. მოქმედება სამყაროში ხდება, რომელიც ირონიულად ჰგავს ჩვენსას. მთავარი გმირი 25 წლის ბიჭია, რომელიც მელოტი და ძალიან ძლიერია. იგი ცდილობს, გზა გაიკვლიოს ცხოვრებაში, რომელზეც წინ მონსტრები და ურჩხულები ეღობებიან.

## ტელესერიალი
მანგას მიხედვით გამოვიდა ანიმე ტელესერიალი, რომელიც შეიცავს 12 ეპიზოდს, რომელთაგან თითოეულის ხანგრძლივობაა 25 წუთი. პირველი ეპიზოდი ეთერში გავიდა 2015 წლის 5 ოქტომბერს, ჩვენება კი ჯერ არ დასრულებულა.

### ოვა 
სერიალი აგრეთვე გამოვიდა ოვას სახით, 2016 წელს. იგი შედგება 7 ეპიზოდისგან.

## ოფიციალური საიტი
*  
*  

## სქოლიო
კატეგორია:2015 წლის ანიმე ტელესერიალები
კატეგორია:One-Punch Man
კატეგორია:2000-იანი წლების ონლაინ-კომიქსები
კატეგორია:კომედიური ანიმე და მანგა
კატეგორია:მოქმედებითი ანიმე და მანგა
კატეგორია:პაროდიული ანიმე და მანგა
კატეგორია:სამეცნიერო ფანტასტიკური ანიმე და მანგა
კატეგორია:სუპერგმირული ანიმე და მანგა
კატეგორია:Toonami
კატეგორია:Viz Media-ს ანიმე
კატეგორია:Viz Media-ს მანგა
კატეგორია:იაპონური ონლაინ-კომიქსები
კანო (ქალაქი)

**კანო** () — ქალაქი ნიგერიის ჩრდილოეთით, კანოს შტატის ადმინისტრაციული ცენტრი.

მოსახლეობა — 3 848 885 ადამიანი. მოსახლეობის რაოდენობის მიხედვით ქვეყნის მეორე ქალაქი ლაგოსის შემდეგ.

მოსახლეობის უმრავლესობა მიეკუთვნება ჰაუსას ხალხს. 2010 წელს შტატში შარიათის შემოღების შემდეგ ბევრმა ქრისტიანმა დატოვა ქალაქი. 2012 წლის 21 იანვარს ქალაქ კანოში განხორციელდა ტერაქტების სერია: მოტოროლერებზე მჯდომმა ტერორისტებმა თავი აიფეთქეს დაახლოებით ოთხ საპოლიციო უბანზე. აფეთქებაზე პასუხისმგებლობა, რის შედეგადაც დაიღუპა არანაკლებ 215 ადამიანი, თავის თავზე აიღო რადიკალურმა მუსულმანურმა ორგანიზაცია „ბოკო ჰარამმა“.

## სქოლიო
კატეგორია:ნიგერიის ქალაქები
ბელვუარის ციხესიმაგრის ბრძოლა

**ბელვუარის ციხესიმაგრის ბრძოლა** — სამხედრო კონფლიქტი ჯვაროსნებსა და აიუბიდებს შორის. გაიმართა 1182 წლის ივლის-აგვისტოში. იერუსალიმის სამეფოს ჯარებმა, ბალდუინ IV იერუსალიმელის მეთაურობით დაამარცხეს ეგვიპტელი აიუბიდები, რომლებსაც სალადინი სარდლობდა. ეს ბრძოლა წარმოადგენდა სალადინის კამპანიის ნაწილს, რომელიც მიმდინარეობდა აკაბაში, ტრანსიორდანიაში, გალილეასა და ბეირუთში.

## ლიტერატურა 
* Beeler, John. Warfare in Feudal Europe, 730–1200. Ithaca, New York: Cornell University, 1971. ISBN 0-8014-9120-7
* Smail, R. C. Crusading Warfare, 1097–1193. New York: Barnes & Noble Books, (1956) 1995. ISBN 1-56619-769-4

კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1182 წლის ბრძოლები
კოვბოი ბიბოპი

— 1998 წლის ანიმე-ტელესერიალი, გადაღებული Sunrise-ის მიერ. მისი რეჟისორია შიჰიჩირო ვატანაბე, სცენარის ავტორი — კეიკო ნობუმოტო, პერსონაჟის დიზაინერი — ტოშიჰირო კავამოტო, მექანიკის დიზაინერი — კიმიტოში იამანე და კომპოზიტორი — იოკო კანო. სერიალის 26 ეპიზოდი (*სესია*) მიმდინარეობს 2071 წელს. მათში მოთხრობილია თავებზე მონადირეთა შესახებ, რომლებიც მოგზაურობენ კოსმოსური ხომალდ „ბიბოპით“. სერიალში განხილულია ფილოსოფიური თემები — ეგზისტენციალიზმი, მოწყენილობა და მარტოობა.

ტელესერიალის პრემიერა იაპონიაში, TV Tokyo-ზე, 1998 წლის 3 აპრილს გაიმართა. იგი ეთერში გადიოდა 26 ივნისამდე. სრულწლოვანი ასაკის პირებისთვის განკუთვნილი შინაარსის გამო ნაჩვენები იქნა მხოლოდ 12 ეპიზოდი და კიდევ ერთი სპეციალური გამოშვება. სრული, 22 ეპიზოდი პირველად აჩვენეს WOWOW-ზე, 1999 წლის 24 ოქტომბრიდან 24 აპრილამდე. ანიმე აგრეთვე ადაპტირებული იქნა მანგად, რომელიც იბეჭდებოდა Kadokawa Shoten-ის Asuka Fantasy DX-ში. 2001 წელს კინოგაქირავებში გამოვიდა სრულმეტრაჟიანი ანიმაციური ფილმიც.

ინგლისურ ენაზე სერიალი გაახმოვანეს Animaze-მა და ZRO Limit Productions-მა. იგი ჩრდილოეთ ამერიკაში ლიცენზირებული იქნა Bandai Entertainment-ის მიერ. ამჟამად ლიცენციას  Funimation ფლობს. ბრიტანეთში ლიცენზიას ფლობდა Beez Entertainment, ამჟამად კი იგი Anime Limited-ს ეკუთვნის. ავსტრალიაში და ახალ ზელანდიაში ანიმე გამოვიდა Madman Entertainment-ის ლიცენზიით. 2001 წელს „კოვბოი ბიბოპი“ იქცა პირველ ანიმედ, რომელიც აშშ-ში Adult Swim-ზე აჩვენეს.

„კოვბოი ბიბოპს“ კრიტიკოსთა აღიარება და კომერციული წარმატება ხვდა წილად — როგორც იაპონიის, ასევე საერთაშორისო ბაზრებზე (განსაკუთრებით — აშშ-ში). მას მიღებული აქვს რამდენიმე ჯილდო ანიმეს და სამეცნიერო ფანტასტიკის კატეგორიებში. აღიარებულია მისი სტილი, პერსონაჟები, სიუჟეტი, გახმოვანება, ანიმაცია და საუნდტრეკი. მისი გამოსვლიდან წლების შემდეგ კრიტიკოსებმა და მიმომხილველებმა, განსაკუთრებით აშშ-ში, „კოვბოი ბიბოპი“ შედევრად აღიარეს და ხშირად უწოდებენ ყველა დროის ერთ-ერთ უდიდეს ანიმეს. ითვლება, რომ სწორედ მან გააცნო თავად ანიმეს ჟანრი დასავლეთში მაყურებლების ახალ თაობას 2000-იანების დასაწყისში, თუმცა, აგრეთვე თვლიან, რომ იგი ზოგადად ჟანრის „კარიბჭეა“.

## რესურსები ინტერნეტში
* (Cowboy-Bebop.net) 
* (CowboyBebop.org)  
*კოვბოი ბიბოპი Bandai Channel-ზე 
*კოვბოი ბიბოპი  Adult Swim-ზე
*კოვბოი ბიბოპი Funimation-ზე
*კოვბოი ბიბოპი Madman Entertainment-ზე
*
*
*
*
*

## სქოლიო
კატეგორია:1997 წლის მანგა
კატეგორია:1998 წლის მანგა
კატეგორია:1998 წლის ანიმე ტელესერიალები
კატეგორია:კოვბოი ბიბოპი
კატეგორია:ნეო-ნუარის ჟანრის ფილმები
იბადანი

**იბადანი** (, ) — ქალაქი ნიგერიის სამხრეთ-დასავლეთით. ოიოს შტატის ადმინისტრაციული ცენტრი.

მოსახლეობის რაოდენობის მიხედვით ქვეყნის მესამე ქალაქი ლაგოსისა და კანოს შემდეგ.

მოსახლეობა — 2 550 593 ადამიანი (2006), ქალაქის ცენტრალურ ნაწილში — 1,3 მილიონი. მოსახლეობის უმრავლესობას შეადგენს იორუბას ხალხი.

ქალაქში ფუნქციონირებს იბადანის უნივერსიტეტი, აეროპორტი (:en:Ibadan Airport).

## სქოლიო
კატეგორია:ნიგერიის ქალაქები
მკრტიჩ I

მარჯვნივ|მინი|220პქ|კათოლიკოსი მკრტიჩ I
**მკრტიჩ I** (დ. 4 აპრილი 1820 — გ. 29 ოქტომბერი, 1907) — სომეხი სასულიერო და საზოგადო მოღვაწე, მწერალი, 125-ე კათოლიკოსი სომხური სამოციქულო ეკლესიისა ეჩმიაძინში.

მკრტიჩ ხრიმიანი დაიბადა 1820 წლის 4 აპრილს ვანში (ოსმალეთის იმპერია).

იგი იყო კონსტანტინეპოლის სომეხთა პატრიარქი 1869–1873 წლებში, სრულიად სომეხთა კათალიკოსი 1892–1907 წლებში. 
გარდაიცვალა 87 წლის ასაკში, 1907 წლის 29 ოქტომბერს. დაკრძალულია ეჩმიაძინის მონასტერში.

## მკრტიჩ I და საქართველო
გაზეთ „ივერიის" 1893 წლის სექტემბრის ნომერში ხაშურიდან საინტერესო კორესპონდენციას ვკითხულობთ:

## რესურსები ინტერნეტში 
* კათოლიკოსი მკრტიჩ I .

კატეგორია:სომხეთის კათოლიკოსები
კატეგორია:დაბადებული 4 აპრილი
კატეგორია:დაბადებული 1820
კატეგორია:გარდაცვლილი 29 ოქტომბერი
კატეგორია:გარდაცვლილი 1907
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
ალ-ფულის ბრძოლა

**ალ-ფულის ბრძოლა** (; ჯვაროსნული ტერმინი *La Fève*) — სალადინის კამპანიის ნაწილი. გაიმართა 1183 წლის სექტემბერში. იერუსალიმის არმია, გი დე ლუზინიანის და აიუბიდები სალადინის მეთაურობით ერთ კვირაზე მეტ ხანს უტევდნენ ერთმანეთს ალ-ფულთან (დღევანდელი აფულა). ტაქტიკურად ბრძოლა იყო გათამაშება, მაგრამ ჯვაროსნებმა ხელი შეუშალეს სალადინს ნებისმიერი ციხესიმაგრის აღებაში და მას აიძულეს, რომ უკან დაეხია. თუმცა, მაჰმადიანი ლიდერების ჯარისკაცებმა სერიოზული ზიანი მიაყენეს ფერმებსა და სოფლებს.

## ლიტერატურა 
* Reston, James, Jr. *Warriors of God.* Knopf Doubleday Publishing Group, 2007. ISBN 0-385-49562-5
* Smail, R. C. *Crusading Warfare 1097–1193.* New York: Barnes & Noble Books, (1956) 1995. ISBN 1-56619-769-4

## სქოლიო 
კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1183 წლის ბრძოლები
კრესონის ბრძოლა

**კრესონის ბრძოლა** — მცირე სამხედრო კონფლიქტი იერუსალიმის სამეფოს, ტამპლიერების და ჰოსპიტალიერების გაერთიანებულ ჯარსა (ამის მიუხედავად ქრისტიანთა რიცხვოვნობა ბევრად მცირე იყო ვიდრე მუსლიმების) და აიუბიდებს შორის. გაიმართა 1187 წლის 1 მაისს, კრესონის წყაროებთან, ნაზარეთის სიახლოვეს. ბრძოლაში აიუბიდებმა სრული გამარჯვება მოიპოვეს. თითქმის ყველა ჯვაროსანი დაიღუპა, მათ შორის ჰოსპიტალიერთა დიდი მაგისტრი როჟე დე მულენი. ორი თვის შემდეგ გამართული ჰატინის ბრძოლა იერუსალიმის სამეფოს გადამწყვეტი მარცხის წინაპირობა გახდა.

## ლიტერატურა 
* Thierry Delcourt, Danielle Quérel, Fabrice Masanès (eds.): Sébastien Mamerot, Les Passages d'Outremer. A chronicle of the Crusades. Cologne, Taschen, 2009, p. 145 (ISBN 978-3-8365-0555-0).
* Nicholson, H and Nicolle, D (2006) God's Warriors: Knights Templar, Saracens and the Battle for Jerusalem, Osprey Publishing.
* David Nicolle, Hattin 1187, Saladin's greatest victory Osprey Publishing, Oxford 1993. ISBN 1-85532-284-6.

## სქოლიო 
კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1187 წლის ბრძოლები
იერუსალიმის ალყა (1187)

**იერუსალიმის ალყა** — სამხედრო კონფლიქტი იერუსალიმის სამეფოსა და აიუბიდებს შორის. მიმდინარეობდა 1187 წლის 20 სექტემბრიდან 2 ოქტომბრამდე. ჰატინთან გამარჯვების შემდეგ, სალადინმა მოიკრიბა დიდძალი არმია და ალყა შემოარტყა იერუსალიმს ქრისტიანთა მეთაურმა, ბალიან დე იბელინმა ქალაქი სალადინს ჩააბარა. მოსახლეობამ გადაიხადა გამოსასყიდი დარჩენის სანაცვლოდ. ამ დამარცხებამ აიძულა ევროპელები, წამოეწყოთ მესამე ჯვაროსნული ლაშქრობა რიჩარდ I ლომგულის, ფილიპ II ოგიუსტის და ფრიდრიხ I ბარბაროსას მეთაურობით.

## ლიტერატურა 
* Amin Maalouf, *The Crusades Through Arab Eyes*. London, 1984.
* "Crusades." Encyclopædia Britannica. Encyclopædia Britannica Online. Encyclopædia Britannica, 2011. Web. 24 Oct. 2011. .
* James A. Brundage, *The Crusades: A Documentary Survey*. Marquette University Press, 1962.

## სქოლიო 
კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1187 წლის ბრძოლები
ბენინ-სითი

**ბენინ-სითი** (, ) — ქალაქი ნიგერიის სამხრეთში მდებარე ედოს შტატში, დაახლოებით 40 კმ-ით ჩრდილოეთით მდინარე ბენინიდან, 330 კმ-ით აღმოსავლეთით ლაგოსიდან. მოსახლეობა — 1 147 188 ადამიანი (2006 წელი).

1180-1897 წლებში ბენინ-სითი ცნობილი იყო, როგორც ილ-იბინუ. სახელი იორუბას ენაზე ნიშნავს «მწუხარეთა საცხოვრებელი», შემდეგ შეიცვალა Ubinu-თი, ხოლო პორტუგალიელებმა გადააკეთეს, როგორც ბენინი.

## ისტორია 
X საუკუნეში დაარსებული ბენინი იყო ბენინის სამეფოს დედაქალაქი, რომელიც აყვავების ხანას განიცდიდა XIV საუკუნიდან XVII საუკუნემდე პერიოდში. 1485 წლის შემდეგ ბენინში გამოჩნდნენ პორტუგალიელები. XVI—XVII საუკუნეებში ქალაქი გამდიდრდა მონათა ვაჭრობით, რის შედეგადაც მთელმა რეგიონმა მიიღო მონათა ნაპირის დასახელება, ასევე ზოგიერთი ტროპიკული პროდუქტების ექსპორტით. ამ პერიოდში ქალაქი ასევე განთქმული იყო მხატვრული ხელნაკეთობებით.

ქალაქმა, ისევე როგორც მთელმა ბენინის სამეფომ, ეკონომიკური ვარდნა განიცადა 1700 წლის შემდეგ, მაგრამ XIX საუკუნეში პალმის პროდუქტებით ვაჭრობის შედეგად ის კვლავ ფეხზე დადგა. 1897 წლის 17 თებერვალს ინგლისურმა სადამსჯელო ექსპედიციამ, ადმირალ ჰარი როუსონის მეთაურობით, დაიპყრო და გადაწვა ქალაქი, გაანადგურა ბენინის სამეფოს სიმდიდრის დიდი ნაწილი. მთავარი ტრადიციული საქმიანობაა პალმის ზეთის წარმოება. განვითარებულია მხატვრული ხელსაქმეობა (ხეზე და სპილოს ძვალზე ჭრა).

## განათლება 
ბენინ-სითიში მდებარეობს ნიგერიის მთელი რიგი საუკეთესო აკადემიური დაწესებულებები, კერძოდ, ბენინის უნივერსიტეტი (University of Benin (Nigeria)), ამბროზე ალის უნივერსიტეტი (Ambrose Alli University), ბენსონ აიდაჰოსას უნივერსიტეტი (Benson Idahosa University), იგბინედიონის უნივერსიტეტი (Igbinedion University), ასევე მთელი რიგი კერძო უმაღლესი სასწავლებლები.

## ღირსშესანიშნაობები 
ქალაქის ღირსშესანიშნაობებს მიეკუთვნება ობის სასახლე (ბენინის სამეფოს მმართველი), ემოტანის სტატუა — ქალაქის მფარველი, ბენინ-სითის ეროვნული მუზეუმი. ქალაქში ტარდება სხვადასხვა მიმართულების მთელი რიგი ფესტივალები.

## რესურსები ინტერნეტში 
* მსოფლიოს სახელმწიფო მოღვაწეები — ნიგერია
* The Fall of Benin 
* Britain: Return our Stolen Artefacts
* Benin kingdom/Edo state tourism
* FallingRain Map — elevation = 77m 
* Story of cities #5: Benin City, the mighty medieval capital now lost without trace

## სქოლიო
კატეგორია:ნიგერიის ქალაქები
Blackfield (ალბომი)

***Blackfield*** — არტ-როკ ჯგუფ Blackfield-ის სადებიუტო ალბომი, გამოცემული ლეიბლებზე Snapper Music/Helicon 2004 წლის თებერვალში. იმავე წლის აგვისტოში იგი ხელახლა გამოვიდა, დამატებითი დისკით. უფრო გვიანდელ ტირაჟში ყველა სიმღერა ერ დისკზეა წარმოდგენილი.

ალბომზე წარმოდგენილი ორი სიმღერა ავივ გეფენის უფრო ადრეული კომპოზიციებია - „Cloudy Now“ და „Scars“.

## სიმღერების სია
## სქოლიო
კატეგორია:Blackfield-ის ალბომები
კატეგორია:2004 წლის სადებიუტო ალბომები
კატეგორია:Helicon Records-ის ალბომები
კატეგორია:Snapper Music-ის ალბომები
პორტ-ჰარკორტი

**პორტ-ჰარკორტი** () — ნიგერიის რივერსის შტატის ადმინისტრაციული ცენტრი, რომელიც მდებარეობს მდინარე ბონიზე, ნიგერის დელტაში. ქალაქის მოსახლეობა — 2 667 435 ადამიანი (2006),  დიდი პორტ-ჰარკორტი მიოთვლის დაახლოებით 5,7 მილიონ მაცხოვრებელს.

## ისტორია 
პორტ-ჰარკორტი ბრიტანელებმა 1913 წელს დააარსეს იმ რაიონში, სადაც ტრადიციულად ცხოვრობენ იკვერეს და იჯოს ხალხი. მას სახელი დაერქვა კოლონიების საქმეთა სახელმწიფო მდივნის ლუის ვერნონ-ჰარკორტის პატივსაცემად. თავდაპირველად ქალაქი გამოიყენებოდა ენუგუში ნაწარმოები ნახშირის ექსპორტისათვის. ქალაქი ენუგუ მდებარეობს 243 კმ-ით ჩრდილოეთით პორტ-ჰარკორტიდან, რომელთანაც ის დაკავშირებულია ინგლისელების მიერ აშენებული რკინიგზით აღმოსავლეთის ხაზზე.

## გეოგრაფია 
დიდი პორტ-ჰარკორტი მოიცავს თვითონ ქალაქ პორტ-ჰარკორტს, რომელიც შედგება ძველი ევროპული (თაუნშიპი) და მასთან მიმდებარე რამდენიმე ახალი კვარტალებისგან, ასევე ადგილობრივი თვითმართველობის მქონე 7 რაიონისგან — ოკრიკა, ობიო-აკპორი, იკვერე, ოიიგბო, ოგუ-ბოლო, ტაი და ელემე.

## ინფრასტრუქტურა 
ქალაქში მდებარეობს რივერსის შტატის სახელმწიფო უნივერსიტეტი და პორტ-ჰარკორტის უნივერსიტეტი. ფუნქციონირებს საერთაშორისო აეროპორტი, ორი საზღვაო პორტი, ორი სტადიონი და ორი ნავთობგადამამუშავებელი ქარხანა.

## მომავალი გეგმები 
ქალაქის მჭიდრო დასახლების გამო 2009 წლის დასაწყისში შტატის ხელისუფლებამ, გუბერნატორ ჩიბუიკე ამაეჩის (Chibuike Amaechi) ხელმძღვანელობით, გამოაცხადა ახალი ქალაქის — გრეით-პორტ-ჰარკორტის შექმნის გეგმები. ახალი ქალაქი უნდა აშენდეს პორტ-ჰარკორტის საერთაშორისო აეროპორტის სიახლოვეს.

## რესურსები ინტერნეტში
* The Expat’s Guide to Port Harcourt
* Britain: Return our Stolen Artefacts

## სქოლიო
კატეგორია:ნიგერიის ქალაქები
ოუჩო

**ოუჩო** — ქალაქი ნამიბიაში, კუნენეს რეგიონში, ოუჩოს საარჩევნო ოლქის ცენტრი. 2011 წლის მონაცემებით, მოსახლეობა 8 445 ადამიანს შეადგენს. ცნობილია, როგორც ეტოშის ეროვნული პარკის მთავარი კარიბჭე. 

ქალაქი 1897 წელს გერმანელებმა დააარსეს პატარა სამხედრო ბაზის ირგვლივ, გერმანიის სამხრეთ-დასავლეთ აფრიკის ჩრდილოეთ ნაწილის კვლევის მიზნით. ოუჩოს სიახლოვეს მდებარეობს გამკარაბის მღვიმე, რომელიც განთქმულია სტალაქტიტებითა და სტალაგმიტებით.

ოუჩოს მართავს მუნიციპალური საბჭო, რომელშიც ამჟამად შვიდი წევრი შედის.

ქალაქიდან 10 კილომეტრში მდებარეობს ასაფრენი ზოლი მომცრო თვითმფრინავებისათვის. ოუჩო ნამიბიის სარკინიგზო სისტემის ბოლო სადგურია, თუმცა, ამჟამად ქალაქში სარკინიგზო სერვისი არ არსებობს.

## იხილეთ აგრეთვე
*ნამიბიის ქალაქების სია

## რესურსები ინტერნეტში  
* Up to date relevant information about Outjo and events around town 

## სქოლიო
კატეგორია:ნამიბიის ქალაქები
დამარალენდი

**დამარალენდი** — ნამიბიის ჩრდილო-ცენტრალური ნაწილის სახელი, სადაც ძირითად მისახლეობას დამარები წარმოადგენენ. ის დაახლოებით ესაზღვრებოდა ჩრდილოეთით ოვამბოლენდს, ნამიბის უდაბნოს სამხრეთით, კალაჰარის უდაბნოს აღმოსავლეთით და ვინდჰუკს სამხრეთით.

1970-იანებში სამხრეთ-დასავლეთი აფრიკის ბანტუსტანს სახელად დამარალენდი უწოდეს. აპართეიდულ მთავრობას განზრახული ჰქონდა დამარებით დასახლებული რეგიონის თვით-მმართველობის შექმნა. 1980 წელს ჩამოყალიბდა ცენტრალურად მართული ადგილობრივი ხელისუფლება.

1989 წელს, ნამიბიის დამოუკიდებლობისთვის ომის დაწყების წინ, ყოფილი სამხრეთ-დასავლეთი აფრიკის დანარჩენი ბანტუსტანების მსგავსად ისიც გააუქმეს.

## რესურსები ინტერნეტში 
* Vingerclip Rock Formation, Damaraland, Namibia 

კატეგორია:აფრიკის ყოფილი ქვეყნები
კატეგორია:ნამიბიის ისტორია
კატეგორია:ცივი ომის პერიოდის ისტორიული სახელმწიფოები
Tekken 3

***Tekken 3*** () — საბრძოლო ვიდეო თამაში, შექმნილი და გამოცემული კომპანია Namco-ს მიერ. არკადულ ავტომატებზე გამოვიდა 1997 წლის 20 მარტს, ხოლო PlayStation-ის ვერსია  — 1998 წლის 26 მარტს. „*Tekken 3*“ არის რიგით მესამე ნაწილი სერიიდან,  
ხოლო პირველი, რომელიც გამოვიდა Namco System 12-ის არკადულ სისტემაზე და უკანასკნელი გამოცემული PlayStation-ზე.

„*Tekken 3*“ ინარჩუნებს მისი წინამორბედების საბრძოლო სისტემასა და კონცეფციას, თუმცა გააჩნია გაუმჯობესებული გრაფიკა, ანიმაცია, ხმის ეფექტები და მუსიკალურ გაფორმება, უფრო სწრაფი და მოქნილი გეიმპლეი. თამაში მოიცავს როგორც ერთმოთამაშიან რეჟიმს, ასევე მრავალმოთამაშიანს. მასში დამატებულია რამდენიმე ახალი პერსონაჟი, მათი შორის: ძინ კაძამა, ლინგ სიაოიუი, ჯულია ჩენგი, ჰვარანი და სხვა — ჯამში ფიგურირებს 23 პერსონაჟი.

თამაშმა მიიღო უმაღლესი შეფასებები ვიდეო თამაშების კრიტიკოსებისგან. ის ფართოდაა აღიარებული, როგორც ერთ-ერთი საუკეთესო ვიდეო თამაში ისტორიაში და შეყვანილი იქნა ყველა დროის საუკეთესო ვიდეო თამაშების სიებში ისეთი ავტორიტეტული გამოცემების მიერ, როგორებიცაა *Electronic Gaming Monthly*“,*Game Informer*“, *„Computer and Video Games*“, „*GameFAQs*“, „*Edge*“, “*GamesRadar*“  და სხვები. საერთო განხილვის საიტზე GameRankings ფლობს 96%, ხოლო Metacritic-ზე ანალოგიური შედეგია - 96 %. ამ უკანასკნელმა ის დაასახელა Playstation-ის მეორე საუკეთესო თამაშად.

საერთო ჯამში გაიყიდა 8.3 მილიონი ეგზემპლარი. ის იქცა მეოთხე ყველაზე გაყიდვად თამაშად PlayStation-ის პლატფორმაზე და მეორე ყველაზე გაყიდვად საბრძოლო ჟანრის თამაშად „*Super Smash Brothers Brawl*“-ის შემდეგ. არა კანონიკური გაგრძელება სახელწოდებით „*Takken Tag Tournament*“ გამოვიდა 1999 წელს, არკადაზე, ხოლო 2000 წელს PlayStation 2-ზე. 2001 წელს გამოქვეყნდა პირდაპირი გაგრძელება „*Tekken 4*“.

## იხილეთ აგრეთვე
* „*Takken Tag Tournament*“

## რესურსები ინტერნეტში
*
* 
**Tekken 3* საიტზე *Killer List of Videogames*
*

## სქოლიო
კატეგორია:1997 წლის ვიდეო თამაშები
კატეგორია:არკადული თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:საბრძოლო ვიდეო თამაშები
კატეგორია:PlayStation-ის თამაშები
კატეგორია:Tekken
კატეგორია:ვიდეო თამაშების გაგრძელებები
ვარლაამი (მახარაძე)

**ვარლაამი (მახარაძე)** (დ. 26 მარტი, 1873 — გ. 1943) — ქართველი საეკლესიო მოღვაწე.

## ბიოგრაფია
მიტროპოლიტი ვარლაამი, ერისკაცობაში ვარლამ მელიტონის ძე მახარაძე, დაიბადა 1873 წლის 26 მარტს მედავითნის ოჯახში. 1895 წელს დაამთავრა თბილისის სასულიერო სემინარია. 1895-1897 წლებში მედავითნედ მსახურობდა თბილისის ღვთისმშობლის სახელობის დიდუბის ეკლესიაში, ასწავლიდა საღვთისმეტყველო საგნებს. 1897 წლის მაისში აკურთხეს მღვდლად და 7 ივნისს განამწესეს სოფელ კავთისხევში ეკლესიის წინამძღვრად. 1899 წლის 1 სექტემბერიდან 1914 წლის 20 ოქტომბრამდე მსახურობდა ფოთის საკათედრო ტაძარში, 1914 წლიდან საქართველოს ეგზარქოსის მიერ გადაყვანილ იქნა ერევნის საოსტატო სემინარიისა და ქალთა მეორე გიმნაზიის საღვთო სჯულის მასწავლებლად და სემინარიის კარის ეკლესიის მღვდლად. 1915 წლის 12 მაისიდან ყარსის სამხედრო ჰოსპიტლის მღვდელია. 1916 წლის 28 ოქტომბრიდან ერევნის ჰოსპიტლის მღვდელმსახურია. 1918 წლის 18 ოქტომბერს დაინიშნა თბილისის #1 საქალებო გიმნაზიისა და ვაჟთა #7 გიმნაზიის პედაგოგად. 

1919 წლის 1 თებერვალს დაინიშნა ოზურგეთის ვაჟთა პროგიმნაზიის მათემატიკისა და უმაღლეს პირველდაწყებით სასწავლებლის ქართული ენის მასწავლებლად. 1919 წლის 12 აპრილს მიენიჭა დეკანოზის ხარისხი. 1929 წლის 12 თებერვალს უწმიდესისა და უნეტარესის, სრულიად საქართველოს კათოლიკოს-პატრიარქის ქრისტეფორე III-ის ლოცვა-კურთხევით გადაყვანილ იქნა ცხუმ-აფხაზეთის ეპარქიის მმართველად, 1930 წლის 25 ოქტომბერს მიენიჭა მიტროპოლიტის ხარისხი. 1934-1937 წლებში საბჭოთა ხელისუფლებამ იგი ეპარქიიდან გამოაძევა. 

მიტროპოლიტი ვარლაამი 1937 წელს დააპატიმრეს და გადასახლებაში გარდაიცვალა 1943 წელს.

## ლიტერატურა
*სერგო ვარდოსანიძე. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", თბილისი, 2010, გვ. 169-170.

კატეგორია:ქართველი ეპისკოპოსები
კატეგორია:დაბადებული 1873
კატეგორია:გარდაცვლილი 1943
კატეგორია:დაბადებული 26 მარტი
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:მახარაძეები
ალექსი (გერსამია)

**ალექსი (გერსამია)** (დ. 14 აპრილი, 1865, ქუთაისის გუბერნია, გადიდი — გ. 7 თებერვალი, 1938) — ქართველი საეკლესიო მოღვაწე.

## ბიოგრაფია
ეპისკოპოსი ალექსი, ერისკაცობაში ალექსანდრე ილარიონის ძე გერსამია დაიბადა 1865 წლის 14 აპრილს ქუთაისის გუბერნიის სოფელ გადიდში, სასულიერო პირის ოჯახში. დაწყებითი განათლება ოჯახში მიიღო, შემდეგ სწავლობდა მარტვილის სასულიერო სასწავლებელში, რომლის დამთავრების შემდეგ სწავლა განაგრძო თბილისის სასულიერო სემინარიაში. 1888 წელს დანიშნულ იქნა მესტიის საეკლესიო-სამრევლო სკოლის მასწავლებლად. 1890 წლიდან დიაკვანია, 1891 წლიდან კი მღვდელი. მამა ალექსი აქტიურ მონაწილეობას იღებდა საქართველოს მართლმადიდებელი სამოციქულო ეკლსიის საეკლესიო კრებების მუშაობაში, მხარს უჭერდა სრულიად საქართველოს კათოლიკოსპატრიარქს, უწმიდესსა და უნეტარეს ამბროსის, 1925 წლის 8 ნოემბერს სრულიად საქართველოს კათოლიკოს-პატრიარქმა, უწმიდესმა და უნეტარესმა ამბროსიმ მამა ალექსი ეპისკოპოსად აკურთხა და ჩააბარა ცაგერის ეპარქია. 1928 წლის 2 მარტს გადაყვანილ იქნა ჭყონდიდის ეპარქიის მმართველად, 1930 წლის 1 სექტემბერს გადაყვანილ იქნა წილკნის ეპარქიის მმართველად.

ეპისკოპოსი ალექსი მძიმე ავადმყოფობის შემდეგ გარდაიცვალა 1938 წლის 7 თებერვალს თბილისში #1 საავადმყოფოში. დაკრძალულია სიონის საპატრიარქო ტაძრის ეზოში. 

## ლიტერატურა
*სერგო ვარდოსანიძე. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", თბილისი, 2010, გვ. 167-168.

კატეგორია:ქართველი ეპისკოპოსები
კატეგორია:დაბადებული  14 აპრილი
კატეგორია:დაბადებული 1865
კატეგორია:გარდაცვლილი 7 თებერვალი
კატეგორია:გარდაცვლილი 1938
გიორგი (ღონღაძე)

**მიტროპოლიტი გიორგი** (ერისკაცობაში **გიორგი ნესტორის ძე ღონღაძე**; დ. 7 ივლისი, 1894, სოფ. ჩრდილი, ახლანდ. ხარაგაულის მუნიციპალიტეტი — გ. 22 ივნისი, 1982, თბილისი) — ქართველი საეკლესიო მოღვაწე.

## ბიოგრაფია
დაიბადა 1894 წლის 7 ივლისს შორაპნის მაზრის სოფელ ჩრდილში. 1909 წელს დაასრულა სკოლა. 1910-1914 წლებში მუშაობდა რკინიგზაში ტელეგრაფისტად. 1914-1918 წლებში მონაწილეობდა პირველ მსოფლიო ომში. დემობილიზაციის შემდეგ სრულიად საქართველოს კათოლიკოს-პატრიარქის, უწმიდესისა და უნეტარესის კირიონ II-ის ლოცვა-კურთხევით ხელდასხმულ იქნა მთავარდიაკვნად და გაიგზავნა გორის მაზრის სოფელ ატოცში, სადაც მსახურობდა 1923 წლამდე. საბჭოთა რეჟიმის ზეწოლის გამო 1923 წელს იძულებული გახდა თავი დაენებებინა სასულიერო საქმიანობისთვის, ხოლო 1949 წელს სრულიად საქართველოს კათოლიკოს-პატრიარქმა კალისტრატემ აღადგინა სასულიერო სამსახურში. 1955 წლიდან დეკანოზის ხარისხშია. 1974 წლის 13 იანვარს სრულიად საქართველოს კათოლიკოს-პატრიარქმა დავით V-მ აკურთხა მანგლისის ეპისკოპოსად. 1978 წლის 4 იანვარს, სრულიად საქართველოს კათოლიკოს-პატრიარქ ილია II-ის მიერ აღყვანილ იქნა მიტროპოლიტის ხარისხში. 1980 წელს დაინიშნა წილკნის მიტროპოლიტად, მაგრამ წილკნის ეპარქიაში არსებული ეკლესიების უმოქმედობის გამო წირავდა თბილისში, დიდუბის ეკლესიაში.
 
1982 წლის 22 ივნისს მიტროპოლიტი გიორგი 88 წლის ასაკში გარდაიცვალა. დაკრძალულია დიდუბის ღვთისმშობლის ტაძარში.

## ლიტერატურა
*ვარდოსანიძე ს., ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", თბილისი, 2010, გვ. 229-230.
*ჟვანია ზ., საქართველოს კათოლიკოს-პატრიარქნი და მღვდელმთავარნი 1917 წლიდან, ქუთ., 1994; 
*„ჯვარი ვაზისა“, 1982, # 1. 

კატეგორია:ქართველი ეპისკოპოსები
კატეგორია:დაბადებული 7 ივლისი
კატეგორია:დაბადებული 1894
კატეგორია:გარდაცვლილი 22 ივნისი
კატეგორია:გარდაცვლილი 1982
კატეგორია:ღონღაძეები
მარჯ-აიუნის ბრძოლა

**მარჯ-აიუნის ბრძოლა** — სამხედრო კონფლიქტი ჯვაროსნებსა და აიუბიდებს შორის. გაიმართა 1179 წლის 10 ივნისს. მუსლიმებმა სალადინის მეთაურობით დაამარცხეს იერუსალიმის სამეფოს ჯარები. მეფე ბალდუინი, რომელიც კეთრით იყო დაავადებული, საგულდაგულოდ დაუძვრა მუსლიმებს არეულობის დროს, სანამ დაატყვევებდნენ.

## ლიტერატურა 
* Smail, R. C. Crusading Warfare 1097–1193. New York: Barnes & Noble Books, (1956) 1995. ISBN 1-56619-769-4

## სქოლიო 
კატეგორია:მეორე ჯვაროსნული ლაშქრობის შემდგომი პერიოდი
კატეგორია:XII საუკუნის ბრძოლები
კატეგორია:1179 წლის ბრძოლები
დავითი (ბურდულაძე)

**დავითი (ბურდულაძე)** (დ. 12 მარტი, 1877 — გ. 1963) — ქართველი საეკლესიო მოღვაწე.

## ბიოგრაფია
ეპისკოპოსი დავითი, ერისკაცობაში დავით აღათონის ძე ბურდულაძე, დაიბადა 1877 წლის 12 მარტს სიღნაღის  მაზრის სოფელ ვაქირში, მედავითნის ოჯახში. დაამთავრა სიღნაღის სასწავლებელი. 1898 წელს ეპისკოპოს ლეონიდეს მიერ გამწესებულ იქნა თელავის მაზრის სოფელ ვარდისუბნის წმიდა გიორგის სახელობის ეკლესიაში, სადაც ასწავლიდა საღვთო სჯულსა და საეკლესიო გალობას. 

1915 წელს ხელდასხმულ იქნა მღვდლად. 1929 წელს იგი აიძულეს თავი დაენებებინა სასულიერო საქმიანობისათვის, ხოლო 1944 წელს უწმიდესმა და უნეტარესმა კალისტრატემ იგი აღადგინა მღვდლის ხარისხში. 1952 წლიდან დეკანოზი და ალავერდის ეპარქიის მთავარუხუცესია. 1958 წლის 8 ოქტომბერს ბერად აღიკვეცა, 9 ოქტომბერს აღყვანილ იქნა არქიმანდრიტის ხარისხში. 1958 წლის 14 ოქტომბერს, სვეტიცხოვლობის დღესასწაულზე, სრულიად საქართველოს კათოლიკოს-პატრიარქის მელქისედეკ III-ის მიერ ხელდასხმულ იქნა ალავერდის ეპისკოპოსად. 

ეპისკოპოსი დავითი გარდაიცვალა 1963 წლის აპრილში, 86 წლის ასაკში. დაიკრძალა თელავის საერო სასაფლაოზე, საიდანაც 1995 წელს ამბა-ალავერდელი მიტროპოლიტის დავითის ლოცვა-კურთხევით გადაასვენეს ალავერდის საკათედრო ტაძარში.

## ლიტერატურა
*სერგო ვარდოსანიძე. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", თბილისი, 2010, გვ. 208-209.

კატეგორია:ქართველი ეპისკოპოსები
კატეგორია:დაბადებული 1877
კატეგორია:გარდაცვლილი 1963
კატეგორია:დაბადებული 12 მარტი
ნობორუ სუგიმურა

**ნობორუ სუგიმურა** (; 28 ივნისი, 1948 – 24 თებერვალი, 2005) — იაპონელი სატელევიზიო და ვიდეო თამაშების სცენარისტი, რომელიც ყველაზე მეტად ცნობილია „*Metal Hero*“, „*Super Sentai*“, „*Resident Evil*“ და „*Onimusha*“-ს სერიაზე მუშაობით.

## რესურსები ინტერნეტში
*
*

## სქოლიო
კატეგორია:დაბადებული 1948
კატეგორია:გარდაცვლილი 2005
კატეგორია:ვიდეო თამაშების სცენარისტები
კატეგორია:იაპონელი სატელევიზიო სცენარისტები
ფილიპ დე მილი

**ფილიპ დე მილი** — ნაბლუსის ლორდი (1138/44-1161), ტრანსიორდანიის ლორდი (1161-1167) და ტამპლიერთა მეშვიდე დიდი მაგისტრი 1169-1171 წლებში. მან მოკლე დროით დაიქირავა ტრუბადური პიერ ბრემონ ლო ტორთი წმინდა მიწაზე.

## ლიტერატურა 
* Barber, Malcolm (2003) "The career of Philip of Nablus in the kingdom of Jerusalem," in The Experience of Crusading, vol. 2: Defining the Crusader Kingdom, eds. Peter Edbury and Jonathan Phillips, Cambridge University Press, 2003
* Hamilton, Bernard (2000) The Leper King and His Heirs. Cambridge

## სქოლიო 
კატეგორია:დაბადებული 1120
კატეგორია:გარდაცვლილი 1171
კატეგორია:გარდაცვლილი 3 აპრილი
კატეგორია:ნაბლუსის ლორდები
კატეგორია:ტრანსიორდანიის ლორდები
კატეგორია:ტამპლიერთა ორდენის დიდი მაგისტრები
იოანე (ანანიაშვილი)

**მთავარეპისკოპოსი იოანე** (ერისკაცობაში **ცეზარ ნიკოლოზის ძე ანანიაშვილი**; დ. 5 იანვარი, 1948, სოფელი კირბალი, გორის რაიონი — გ. 31 ივლისი, 1998) — ქართველი საეკლესიო მოღვაწე.

## ბიოგრაფია
დაიბადა 1948 წლის 5 იანვარს გორის რაიონის სოფელ კირბალში. 1955–1962 წლებში სწავლობდა თბილისის 14-ე საშუალო სკოლაში. 1963–1967 წლებში სწავლობდა თბილისის მანქანათმშენებლობის ტექნიკუმში. 1971–1973 წლებში სწავლობდა მცხეთის სასულიერო სემინარიაში. 1973 წლის 12 ოქტომბერს მიტროპოლიტ რომანოზის ლოცვა-კურთხევით არქიმანდრიტმა კონსტანტინე ქვარიამ სენაკის დედათა მონასტერში ცეზარ ანანიაშვილი აღკვეცა ბერად და უწოდა სახელად იოანე. 1975 წელს აღყვანილ იქნა იღუმენის, ხოლო 1976 წელს არქიმანდრიტის ხარისხში. 

1978 წლის 1 იანვრიდან, როდესაც მიტროპოლიტი რომანოზი პენსიაზე გავიდა და განთავისუფლდა ეპარქიის წინამძღოლის მოვალეობისაგან, არქიმანდრიტი იოანე დაინიშნა ჭყონდიდის ეპარქიის დროებით მმართველად. 1978 წლის 24 თებერვალს არქიმანდრიტი იოანე გამორჩეულ იქნა ჭყონდიდელ ეპისკოპოსად. 25 თებერვალს მოხდა მისი კურთხევა. 1979 წელს იგი აღყვანილ იქნა მთავარეპისკოპოსის ხარისხში და შეთავსებით დაინიშნა ცაგერისა და ლეჩხუმ-სვანეთის ეპარქიის მმართველად.

მთავარეპისკოპოსი იოანე ანანიაშვილი მძიმე ბრალდებით დააპატიმრეს და გაასამართლეს 1983 წელს. იმავე წლის 15 დეკემბერს  მიესაჯა 2 წლით თავისუფლების აღკვეთა. საქართველოს მართლმადიდებელი ეკლესიის წმიდა სინოდის გადაწყვეტილებით განთავისუფლდა ჭყონდიდის ეპარქიის მმართველობიდან, განიკვეთა მღვდელმთავრის ხარისხიდან და დარჩა ბერმონაზვნად.

გარდაიცვალა 1998 წლის 31 ივლისს. დაკრძალულია სამთავროს დედათა მონასტრის გალავანში. 

## ლიტერატურა
*სერგო ვარდოსანიძე. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", თბილისი, 2010, გვ. 240-242.

კატეგორია:ქართველი საეკლესიო მოღვაწეები
კატეგორია:დაბადებული 5 იანვარი
კატეგორია:დაბადებული 1948
კატეგორია:გორის მუნიციპალიტეტში დაბადებულები
კატეგორია:გარდაცვლილი 31 ივლისი
კატეგორია:გარდაცვლილი 1998
გრიგოლი (ცერცვაძე)

**გრიგოლი (ცერცვაძე)** (დ. 18 მაისი, 1910, სოფ. ვაზისუბანი, თელავის მაზრა (ამჟამად გურჯაანის მუნიციპალიტეტი) — გ. 1 თებერვალი, 1991, თელავი) — ქართველი საეკლესიო მოღვაწე.

## ბიოგრაფია
მიტროპოლიტი გრიგოლი, ერისკაცობაში გიორგი ალექსანდრეს ძე ცერცვაძე, დაიბადა 1910 წლის 18 მაისს თელავის მაზრის სოფელ ვაზისუბანში. 1948 წლის 18 თებერვალს თბილისის სიონის საკათედრო ტაძარში სრულიად საქართველოს კათოლიკოს-პატრიარქ კალისტრატეს მიერ ხელდასხმულ იქნა დიაკვნად, ხოლო 24 თებერვალს მღვდლად. 1971 წლის დასაწყისში სრულიად საქართველოს კათოლიკოს-პატრიარქის ეფრემ II-ის მიერ მიენიჭა დეკანოზის ხარისხი.

1976 წლის 21 მაისს, სრულიად საქართველოს კათოლიკოს-პატრიარქის, დავით V-ის ლოცვა-კურთხევით იგი აღიკვეცა ბერად და უწოდეს სახელი გრიგოლი. იმავე წლის 22 მაისს სიონის ტაძარის საპატრიარქო ტაძარში არქიმანდრიტი გრიგოლი სრულიად საქართველოს კათოლიკოს-პატრიარქმა დავით V-მ აკურთხა ალავერდის ეპისკოპოსად. 

ალავერდელმა ეპისკოპოსმა გრიგოლმა XII საეკლესიო კრებაზე წმიდა სინოდის სახელით სრულიად საქართველოს კათოლიკოს-პატრიარქის ტახტზე ასარჩევად წამოაყენა ცხუმ-აფხაზეთის მიტროპოლიტის ილიას კანდიდატურა. 1977 წლის 25 დეკემბერს მან აქტიური მონაწილეობა მიიღო პატრიარქის კურთხევის ცერემონიალში, მიართვა საქართველოს ეკლესიის ახლად აღსაყდრებულ საჭეთმპყრობელს საპატრიარქო მიტრა, კუნკულ-ბარტყულა და კვერთხი. 1978 წლის 4 იანვარს უწმიდესმა და უნეტარესმა ილია II-მ ეპისკოპოს გრიგოლს მიტროპოლიტობა უბოძა.

მიტროპოლიტი გრიგოლი გარდაიცვალა 1991 წლის თებერვალში. დაკრძალულია  ალავერდის საკათედრო ტაძარში.

## ლიტერატურა
*სერგო ვარდოსანიძე. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი", გვ. 229-230, თბ., 2010 

კატეგორია:ქართველი ეპისკოპოსები
კატეგორია:დაბადებული 18 მაისი
კატეგორია:დაბადებული 1910
კატეგორია:გარდაცვლილი 1 თებერვალი
კატეგორია:გარდაცვლილი 1991
ილარიონი (სამხარაძე)

მინი|ილარიონ სამხარაძე
**ეპისკოპოსი ილარიონი** (ერისკაცობაში ავთანდილ ერასტის ძე სამხარაძე; დ. 21 ნოემბერი, 1937 — გ. 5 დეკემბერი, 2016) — ქართველი საეკლესიო მოღვაწე.

## ბიოგრაფია
ეპისკოპოსი ილარიონი, ერისკაცობაში ავთანდილ ერასტის ძე სამხარაძე, დაიბადა 1937 წლის 21 ნოემბერს თბილისში. რვაწლიანი სკოლის დამთავრების შემდეგ, 1953 წელს, სწავლა განაგრძო თბილისის მეტალურგიულ ტექნიკუმში, რომელიც დაამთავრა 1957 წელს. 1958-1964 წლებში სწავლობდა საქართველოს პოლიტექნიკურ ინსტიტუტში სამთო ინჟინრის სპეციალობაზე. 1953-1969 წლებში საერო სამსახურშია. 1963-1964 წლებში შეთავსებით სწავლობდა მარქსიზმ-ლენინიზმის უნივერსიტეტის ეკონომიკურ ფაკულტეტზე. 1964-1968 წლებში იყო სკკპ წევრი. 

1969 წლის 1 სექტემბრიდან დაინიშნა სიონის საპატრიარქო ტაძრის მღვდლად და მედავითნედ. 1972 წლის 7 აპრილს, როდესაც სრულიად საქართველოს კათოლიკოს-პატრიარქის მოსაყდრედ გამოცხადდა ურბნელი მიტროპოლიტი დავითი (დევდარიანი), ავთანდილ სამხარაძემ დაიწყო ხელმოწერების შეგროვება მიტროპოლიტ დავითის წინააღმდეგ. ავთანდილ სამხარაძე დაუკავშირდა ზვიად გამსახურდიას, მერაბ კოსტავას, ვალენტინა ფაილოძეს და დაიწყო ბრძოლა კათოლიკოს-პატრიარქ დავით V-ის წინააღმდეგ. 1973 წლის 19 ნოემბერს უწმიდესმა და უნეტარესმა დავით V-მ მედავითნე ავთანდილ სამხარაძე აკურთხა დიაკვნად, 1974 წლის 7 იანვარს - მღვდლად. 1974 წლის 1 სექტემბრიდან 1975 წლის 1 აგვისტომდე იყო სამების ეკლესიის წინამძღვარი.
 
1975 წლის 12 მაისს გამორჩეულ იქნა ბოდბის ეპისკოპოსად, 22 მაისს აღიკვეცა ბერად და ეწოდა სახელად ილარიონი. 24 მაისს აკურთხეს ეპისკოპოსად. 1977 წლის 9 ნოემბერს, როდესაც გარდაიცვალა სრულიად საქართველოს კათოლიკოს-პატრიარქი, უწმიდესი და უნეტარესი დავით V, ეპისკოპოსი ილარიონი დაუპირისპირდა ცხუმ-აფხაზეთის მიტროპოლიტ ილიას სრულიად საქართველოს კათოლიკოს-პატრიარქის მოსაყდრედ არჩევის წინადადებას და მოსაყდრეობის სასურველ კანდიდატად მიიჩნია ბათუმ-შემოქმედელი და ჭყონდიდელი მიტროპოლიტი რომანოზი. 1977 წლის 18 დეკემბერს ეპისკოპოსი ილარიონი თავის მომხრეებთან ერთად შეიჭრა საპატრიარქო რეზიდენციაში. 1978 წლის ივლისში წმიდა სინოდმა ალავერდელ მიტროპოლიტ გრიგოლს (ცერცვაძე) დაავალა შეესწავლა ეპისკოპოს ილარიონის საქმე. დასკვნის თანახმადაც 1978 წლის 27 ივლისს წმინდა სინოდის დადგენილებით ფსიქიკური ავადმყოფობის გამო ეპისკოპოსი ილარიონი მღვდელმთავრის ხარისხის შენარჩუნებით განთავისუფლებულ იქნას ბოდბის ეპარქიის მმართველობიდან და გამოყვანილ იქნას წმიდა სინოდის შემადგენლობიდან. იგი 1982 წელს მკურნალობდა. 

1985 წლის 7 მარტს მეუფე ილარიონმა მსოფლიოს საერთაშორისო ეკლესიის შექმნის ზოგადი მოსაზრებანი და დასკვნები წარუდგინა რელიგიის საქმეთა რწმუნებულის მოადგილეს რატი ტატიშვილს და თავი ამ ახალი ეკლესიის მეთაურად გამოაცხადა. 
მეუფე ილარიონი გარდაიცვალა 2016 წლის 5 დეკემბერს, დაკრძალულია მცხეთაში, დავით აღმაშენებლის სახელობის მამათა მონასტრის გალავანში. 

## ლიტერატურა
*სერგო ვარდოსანიძე. ქართველი მღვდელმთავრები (XX-XXI საუკუნეები). გამომცემლობა ,,ნათლისმცემელი",  გვ. 234-236, თბილისი, 2010 

კატეგორია:ქართველი საეკლესიო მოღვაწეები
კატეგორია:დაბადებული 21 ნოემბერი
კატეგორია:დაბადებული 1937
კატეგორია:გარდაცვლილი 5 დეკემბერი
კატეგორია:გარდაცვლილი 2016